Všeobecné   záväzné   nariadenie

obce    R a k o v i c e 

č. 1/2014

O  DANI  Z  NEHNUTEĽNOSTÍ 

Návrh VZN vyvesený na úradnej tabuli v obci Rakovice dňa:  21.10.2014
Návrh VZN zverejnený na webovej stránke obce dňa: 21.10.2014
Vyhodnotenie pripomienok k návrhu VZN uskutočnené dňa: 06.11.2014
VZN schválené Obecným zastupiteľstvom v Rakoviciach dňa: 06.11.2014
VZN vyvesené na úradnej tabuli v obci Rakovice dňa: 12.11.2014
VZN zverejnené na webovej stránke obce dňa: 12.11.2014
VZN nadobúda účinnosť dňom 01.01.2015

     Obec Rakovice v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami    § 7 ods.  5,  6 a 7 § 8 ods. 2 a 4, § 12 ods.  2 a 3, § 16 ods.  2 a 3, § 17 ods. 2, 3, 4 a 7, § 17a, § 98,  § 98b ods. 5, § 99e ods. 9 a § 103 ods. 5  zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady  v znení neskorších predpisov  v y d á v a   

VŠEOBECNE ZÁVÄZNÉ NARIADENIE č.  1/2014
o dani  z  nehnuteľností 

§ 1
Základné ustanovenia

1.	Obecné zastupiteľstvo v Rakoviciach podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 1.januára 2015 daň z nehnuteľností.

2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Rakovice.

§ 2
Daň z pozemkov

1. Správca dane ustanovuje na území obce Rakovice hodnotu pozemku, ktorou sa pri výpočte základu dane z pozemkov násobí výmera pozemku v m2 za:
a) orná pôda, chmeľnice, vinice a ovocné sady            0,7120 €   / m2
b) trvalé trávne porasty      			          0,0942 €   / m2
c) záhrady 					          1,32 €       / m2
d) zastavané plochy a nádvoria, ostatné plochy	          1,32 €       / m2
e) lesné pozemky, na ktorých sú hospodárske lesy, rybníky s chovom rýb a ostatné
     hospodársky využívané vodné plochy                     0,40 €      / m2
f) stavebné pozemky				        13,27 €       / m2

2. Správca dane určuje pre pozemky na území obce Rakovice ročnú sadzbu dane z pozemkov 
          a) orná pôda, chmeľnice, vinice, ovocné sady, trvalé trávne porasty      0,45 %
          b) záhrady								     0,45 %
	   c) zastavané plochy a nádvoria, ostatné plochy		                 0,45 %
          d) lesné pozemky                                                                                     0,45 %
          e) stavebné pozemky				                                         0,45 %

3. Správca dane určuje na pozemky, na ktoré bolo vydané povolenie dobývania ložiska nevyhradeného nerastu alebo na ktorých sa nachádza zariadenie na výrobu elektriny zo slnečnej energie, transformačná stanica, predajný stánok podľa § 6 ods. 1 písm. a) b) c) d) e)  ročnú sadzbu z pozemkov 0,90 %. 

§ 3
Daň zo stavieb

1.	Správca dane určuje pre stavby na území obce Rakovice ročnú sadzbu dane zo stavieb za každý aj začatý m2 zastavanej plochy stavby vo výške:
a)	0,050 €  za stavby na bývanie a drobné stavby, ktoré majú doplnkovú funkciu pre hlavnú stavbu,
b)	0,070 € za stavby na pôdohospodársku produkciu, skleníky, stavby pre vodné hospodárstvo, stavby využívané na  skladovanie vlastnej poľnohospodárskej produkcie vrátane stavieb na vlastnú administratívu,
c)	0,170 €  za  chaty a stavby na individuálnu rekreáciu 
d)	0,170 €  za samostatne stojace garáže 
e)	0,170 € za stavby hromadných garáží 
f)	0,170 € za stavby hromadných garáží umiestnené pod zemou
g)	0,500 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
h)	0,500 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
i)	0,170 €  za ostatné stavby neuvedené v písmenách a) až h).

2.	Správca dane určuje pre stavby uvedené v odseku 1 písmena a) a b)  tohto ustanovenia  pri viacpodlažných stavbách príplatok za podlažie  0,033 € za každé ďalšie podlažie okrem prvého nadzemného podlažia.
Správca dane určuje pre stavby uvedené v odseku 1 písmena c), d), e), g), h), i) tohto ustanovenia  pri viacpodlažných stavbách príplatok za podlažie 0,170 €  za každé ďalšie podlažie okrem prvého nadzemného podlažia.

§ 3
Daň z bytov

1.  Správca dane na území obce Rakovice určuje ročnú sadzbu dane z bytov v bytových domoch vo výške 0,08 € za každý aj začatý m2 podlahovej plochy bytu a nebytového priestoru.

2.   Ročná sadzba dane z bytov za nebytové priestory na území obce Rakovice je za každý aj začatý m2 podlahovej plochy nebytového priestoru nachádzajúceho sa v bytovom dome 0,50 € za nebytové priestory, ktoré sa využívajú na podnikanie a inú zárobkovú činnosť.   

§ 4
Oslobodenie od dane a zníženie dane

Správca dane ustanovuje, že od dane sú oslobodené:
      a)   pozemky funkčne spojené so stavbami slúžiacimi verejnej doprave a pozemky verejne     
            prístupné ako parky alebo športoviská
b)  pozemky, na ktorých sú cintoríny a  urnové háje
c) pozemky a stavby vo vlastníctve právnických osôb, ktoré nie sú zriadené na  podnikanie
d)  pozemky užívané školami a školskými zariadeniami

§ 5
Splatnosť a platenie dane

1. Daň z nehnuteľností vyrubí správca dane každoročne podľa stavu k 1. januáru zdaňovacieho obdobia na celé zdaňovacie obdobie rozhodnutím, ktoré je splatné do 15 dní odo dňa nadobudnutia právoplatnosti rozhodnutia. Splátky dane sú splatné v lehotách určených správcom dane v rozhodnutí, ktorým sa vyrubuje daň. 
 
2. Vyrubenú daň je možné uhradiť poštovou poukážkou, prevodom na účet správcu dane vo VÚB, a.s., pobočka Piešťany, číslo účtu: 14422212/0200, IBAN: SK10 0200 0000 0000 1442 2212, BIC: SUBASKBX,  pri platbách do 300,00 eur v hotovosti do pokladne správcu dane.  

§ 6
Záverečné ustanovenia

1. Dňom účinnosti tohto všeobecne záväzného nariadenia o dani z nehnuteľností sa ruší Všeobecne záväzné nariadenie obce Rakovice č. 1/2012 o dani z nehnuteľností schválené dňa 14.12.2011, číslo uznesenia 108/2012.

2. Obecné zastupiteľstvo obce Rakovice sa na tomto Všeobecne záväznom nariadení o dani z nehnuteľnosti č. 1/2014 uznieslo dňa 06.11.2014, číslo uznesenia 87/2014.   

§ 7
Účinnosť

Toto všeobecne záväzné nariadenie nadobúda účinnosť 1. januára 2015.

                                                 	                           Dušan  Daloš			                                                 				                                starosta  obce Rakovice